# YHTEINEN MALLI

Luontoaiheisen suurmusikaalin luominen
COMMON-hanke – 2025–2026

## 1. JOHDANTO

COMMON-hanke (2024–2026) on kansainvälinen yhteistyöprojekti, jota rahoittaa Euroopan unionin Erasmus+ -ohjelma. Mukana on viisi musiikkikoulua Suomesta, Latviasta, Espanjasta, Belgiasta ja Italiasta. Projektissa luomme yhdessä kollektiivisen taideteoksen – musikaalin nimeltä The Sound of Change.

Hankkeen päätavoitteena on edistää luovuutta, tiimityötä, aktiivista osallistumista ja monialaista oppimista taiteen keinoin. Musikaalin toteutuksessa yhdistyvät luova kirjoittaminen, sävellys, visuaalinen suunnittelu, pukujen valmistus, draama ja esiintyminen. Kaikki nämä taiteen osa-alueet nivoutuvat yhteen nuorten itse suunnittelemassa ja esittämässä teoksessa.

Yksi hankkeen keskeisistä tavoitteista on antaa nuorille aito ääni. Osallistamalla heidät suoraan kirjoitus-, sävellys-, suunnittelu- ja esiintymisprosessiin pyrimme vahvistamaan heidän mielikuvitustaan, kriittistä ajatteluaan ja itseilmaisuaan. Samalla kannustamme nuoria pohtimaan globaaleja ajankohtaisia kysymyksiä, kuten ilmastonmuutosta, ja ilmaisemaan omia näkemyksiään taiteen kautta.

COMMON-hanke edistää myös kulttuurienvälistä yhteistyötä, kun eri kieli- ja kulttuuritaustoista tulevat opiskelijat työskentelevät yhteisen luovan tavoitteen eteen. Tämä yhteinen kokemus vahvistaa maiden välisiä siteitä ja tukee keskinäistä kunnioitusta, ymmärrystä ja yhteistyötä. Taide toimii välineenä Euroopan perusarvojen – moninaisuuden, osallisuuden, kestävyyden, kunnioituksen ja sananvapauden – edistämisessä.

COMMON ei ole pelkkä koulutushanke – se on muutoskokemus, jossa nuoret eivät vain opi, vaan myös luovat yhdessä teoksen, joka heijastaa heidän maailmankuvaansa dialogin, taiteellisen herkkyyden ja syvän ympäristösitoutumisen kautta.

## HANKKEEN VAIHEET

1. Aloituskokous ja yhteinen visio

2. Konseptin kehittäminen

3. Johtoryhmä ja laadunvarmistus

4. Libreton eli käsikirjoituksen luominen

5. Musiikin säveltäminen

6. Orkestrointi

7. Lavastus ja puvut

8. Musikaalin esittäminen

9. Arviointi ja tulosten levitys

## 3. VAIHEIDEN KUVAUS

### 1. Aloituskokous ja yhteinen visio

Hankkeella on hyvä olla aloituskokous tai seminaari, jossa sovitaan pelisäännöt ja tavoitteet sekä luodaan yhteinen suunnitelma.

### 2. Konseptin kehittäminen

Päätetään yhteinen teema ja luodaan yhteinen taiteellinen visio, joka tekee musikaalista merkityksellisen kaikille osallistujamaille.

### 3. Johtoryhmä ja laadunvarmistus

Perustetaan samalla poikkitaiteellinen ryhmä vastaamaan hankkeen suunnittelusta, koordinoinnista ja laadunvarmistuksesta. Näin varmistetaan avoimuus, yhtenäisyys ja jatkuva kehittämisen.

### 4. Libreton luominen

Tarjotaan opiskelijoille opetusta tarinankerronnassa ja ohjataan käsikirjoituksen ja hahmojen luomista työpajoissa ja verkkosessioissa oppilaan omaa luovuutta kunnioittaen

### 5. Musiikin säveltäminen

Tarjotaan opiskelijoille sävellysopetusta ja ohjataan sävellysprosessia opettajien ja muiden opiskelijoiden tuella. Verkkokurssit ja niissä saatu palaute tukevat musiikin kehittämistä.

### 6. Orkestrointi

Tarjotaan opiskelijoille opetusta sävellysten sovittamisessa eri instrumenteille ja kokoonpanoille. Opettajat ohjaavat prosessia yhdessä muiden opiskelijoiden kanssa. Verkkokurssit ja työpajat verkossa mahdollistavat työskentelyn myös sillon, kun osallistujien fyysiset etäisyydet ovat pitkiä.

### 7. Lavastus ja puvut

Tarjotaan opiskelijoille ohjausta esityksen visuallisoinnissa. Työskentely aiempien kurssien tapaan etäyhteydellä silloin, kun osallistujat ovat kaukana toisistaan. Puvut ja lavastus tukevat musikaalin sanomaa.

### 8. Esityksen valmistelu

Harjoitukset ja esitysten suunnittelu kokoavat kaiken yhteen. Aloitetaan oppilastyönä valmistetun musikaalin testaus lavalla. Vielä tässä vaiheessakin muutoksilla ja improvisoinnilla on mahdollista muuttaa suunnitelmaa. Myös esitys voidaan sopia sellaiseksi, että lavallakin voi vielä improvisoida.

### 9. Arviointi ja tulosten levitys

Opiskelijoilta ja opettajilta kerätään palautetta koko hankkeen ajan ja hanketta ohjataan jatkuvasti saadun palautteen mukaan. Hankkeen tuloksellisuus paranee merkittävästi, kun tuloksia myös jaetaan aktiivisesti verkkosivuilla, näyttelyissä ja raporteissa.

## 4. LAADUNVARMISTUS

* Läpinäkyvyys: kaikki työ jaetaan avoimesti
* Osallisuus: kaikilla on yhtäläinen mahdollisuus osallistua
* Selkeät oppimistavoitteet: toiminta tukee koulutuksellisia päämääriä
* Palaute: kerätään ja hyödynnetään kehittämisessä
* Saavutettavuus: materiaalit saatavilla eri kielillä
* Digitaaliset työkalut: yhteiset alustat tukevat yhteistyötä
* Kulttuurinen kunnioitus: ideoita otetaan mukaan kaikista maista

# 5. TOTEUTETUT TOIMENPITEET OMASSA HANKKEESSAMME

• Hanke käynnistyi lokakuussa 2024 Helsingissä järjestetyllä aloituskokouksella. Tapaaminen vahvisti luottamusta, selkeytti tavoitteet ja loi yhteisen suunnitelman. Luonnos hankesuunnitelmaksi luotiin kuudella kielellä.
 🔗 Kickoff Meeting and Model Framework – Link(Open link)

• Musikaalin käsikirjoituksen eli libreton rakentaminen: Verkkokurssi ja työpaja Espanjassa, lopullinen libretto valmis.
 🔗 Libretto Development – Link(Open link)

• Libreton arviointi: Osallistujilta kerätty palaute.
 🔗 Libretto Evaluation – Link(Open link)

• Musiikin sävellys: 16 kappaletta, 15 opiskelijaa.
 🔗 Music Composition – Link(Open link)

• Kuvataidekilpailut – Suomi: Runoja ja piirroksia.
 🔗 Visual Arts Competitions – Finland – Link(Open link)

• Kuvataidekilpailut – Latvia: Runokilpailu ja näyttely.
 🔗 Visual Arts Competitions – Latvia – Link(Open link)

• Logokilpailu: Opiskelijat suunnittelivat hankkeen logot.
 🔗 Logo Competition – Link(Open link)

• Arviointisuunnitelma: Laadittu Espanjassa.
 🔗 Evaluation Guidelines – Link(Open link)

• Tulosten levitys: Tapahtumissa ja verkossa.
 🔗 Dissemination Page – Link(Open link)

## 6. SEURAAVAT VAIHEET

* Orkestraatiokurssit (syksy 2025)
* Tekoälyavusteisen säveltämisen kokeilut oppilasryhmien kanssa
* Ensiesitys Italiassa (kevät 2026)
* Lavastuksen ja pukujen suunnittelu (talvi 2025–2026)
* Esitykset Belgiassa ja Espanjassa (kevät ja syksy 2026)
* Loppuarviointi ja mallin viimeistely (vuoden 2026 lopussa)